Document ID: 31988R1332

*****
ΚΑΝΟΝΙΣΜΟΣ (ΕΟΚ) αριθ. 1332/88 ΤΗΣ ΕΠΙΤΡΟΠΗΣ
της 10ης Μαΐου 1988
που καθορίζει τα ποσά της πριμοδότησης που καταβάλλεται ανά προβατίνα που εφαρμόζονται για τις περιόδους 1984/85 και 1985 στην περιοχή 5
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1115/88 (2), και ιδίως το άρθρο 5 παράγραφος 4,
Εκτιμώντας:
ότι η απόφαση του Δικαστηρίου της 2ας Φεβρουαρίου 1988 στις υποθέσεις 305/85 και 142/86 κατήργησε τους κανονισμούς (ΕΟΚ) αριθ. 1989/85 (3) και (ΕΟΚ) αριθ. 728/86 (4) της Επιτροπής, που καθορίζουν για τα κράτη μέλη την απώλεια του εισοδήματος καθώς και το ποσό της πριμοδοτήσεως που πληρώνεται ανά προβατίνα για τις περιόδους 1984/85 και 1985 αντιστοίχως, εφόσον οι κανονισμοί αυτοί αφορούν τον υπολογισμό της ετήσιας πριμοδοτήσεως που πληρώνεται ανά προβατίνα για την περιοχή 5 (Μεγάλη Βρετανία) και το υπόλοιπο που θα πρέπει να πληρωθεί στους παραγωγούς της περιοχής αυτής οι οποίοι έλαβαν προκαταβολές επί του ποσού αυτού· ότι θα πρέπει συνεπώς να καθοριστούν εκ νέου για τις περιόδους εμπορίας 1984/85 και 1985 σύμφωνα με το άρθρο 176 της Συνθήκης της Ρώμης, τα ποσά της ετήσιας πριμοδοτήσεως που πληρώνονται ανά προβατίνα στην περιοχή 5 (Μεγάλη Βρετανία) και το υπόλοιπο που πρέπει να πληρωθεί στους παραγωγούς της περιοχής αυτής οι οποίοι έλαβαν προκαταβολές επί του ποσού αυτού·
ότι η Επιτροπή Διαχειρίσεως Προβάτων και Αιγών δεν διατύπωσε γνώμη μέσα στην προθεσμία που έθεσε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο εμπορίας 1984/85, στην περιοχή 5:
- το ποσό της πριμοδοτήσεως που πληρώνεται ανά προβατίνα είναι 8,343 ECU,
- σε εφαρμογή του άρθρου 5 παράγραφος 4 του κανονισμού (ΕΟΚ) αριθ. 1837/80, το υπόλοιπο που θα πληρωθεί στους παραγωγούς που είναι εγκατεστημένοι σε μειονεκτικές αγροτικές ζώνες καθορίζεται σε 5,595 ECU.
Άρθρο 2
Για την περίοδο εμπορίας 1985, στην περιοχή 5:
- το ποσό της πριμοδοτήσεως που θα πληρωθεί ανά προβατίνα είναι 12,291 ECU,
- σε εφαρμογή του άρθρου 5 παράγραφος 4 του κανονισμού (ΕΟΚ) αριθ. 1837/80, το υπόλοιπο που θα πληρωθεί στους παραγωγούς που είναι εγκατεστημένοι σε μειονεκτικές αγροτικές ζώνες καθορίζεται σε 8,897 ECU.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Μαΐου 1988.

Labels: 6